મોડાસા: ધનસુરાના કંજરીકંપા ગામની સીમમાં માનવરહિત રેલવે ફાટક ઉપર ટ્રેનની જોરદાર ટક્કર વાગતાં ટેમ્પાના બે કટકા થઇ ગયા હતા અને રેલવે ટ્રેકથી ૨૦૦ ફૂટ દૂર ફંગોળાઇને પડ્યા હતા. આ અકસ્માતમાં એક મહિલા સહિત ત્રણ જણાને ગંભીર ઇજા થઇ હતી. જેમને સારવાર માટે દવાખાને લઇ જવાયા હતા. સદનસીબે મોટી જાનહાનિ ટળી હતી. આ ઘટનાની જાત થતાં ધનસુરા પોલીસ અને રેલવે તંત્રમાં દોડધામ મચી ગઇ હતી. ટેમ્પો ફાટક વચ્ચે જ બંધ પડતાં અકસ્માત સર્જાયો હોવાનું પોલીસની પ્રાથમિક તપાસમાં બહાર આવ્યું છે.